Kotiunelmia - P.S. I love fashion by Linda Juhola
Siinä missä Ruotsin puolella blogipiireissä tuntuu tällä hetkellä jylläävän vauvabuumi, on Suomessa puolestaan käynnissä oma buuminsa, mutta asuntojen kohdalla. Alexan ikuiset asuntoprojektit eivät tietysti yllätä (tuskin maltan odottaa lopputulosta <3 !!), mutta nyt myös sekä Sara että Elisa (onneksi olkoon molemmille :-) ovat onnistuneet scooraamaan itselleen uudet kämpät – innolla odotan millaisia asuntoja heiltä paljastuu, jaiks.
Kaikkien uusien kotien humussa asuntokuume iskee taas entistä lujempaa itsellekin, ja viime päivät ovatkin menneet vähän taas haaveillessa (ja parissa asuntonäytössä käydessä)..
Itsehän olen ollut kiikaroimassa uutta kotia jo reilun vuoden jollen parinkin verran. Tähän päivään mennessä ei kuitenkaan ole vielä täältä pikku yksiöstä mihinkään muutettu, ei siksi ettenkö olisi saanut aikaiseksi vaan yksinkertaisesti siksi, että sopivia asuntoja on tässä parin vuoden varrella oikeasti tullut vastaan todella vähän – voisin melkein sanoa, että ne ovat yhden käden sormilla laskettavissa. Toki olen todella nirsokin tapaus, sitä en kiellä ollenkaan. Mutta toisaalta kun kyseessä on niin iso sijoitus, haluan laittaa sen johonkin joka oikeasti tuntuu hyvältä.
Omat päällimmäiset kriteerini ovat: kaksio (n. 40+ neliötä), hyvä pohjapiirros, erillinen makkari, keittiö ja olkkari samassa tilassa, iso huonekorkeus, vanha rakennus ja yhtenä tärkeimpänä; sijainti. Parveke ei ole must, mutta kiva lisä jos niikseen tulee. Tällaista komboa on ollut lähes mahdotonta löytää. Toki pohjapiirrokseen voi tehdä muokkausta tiettyjen rajojen sisällä, mutta usein asuntojen hinnat menevät niin korkeiksi, ettei niin isoon remonttiin oston jälkeen olisi yksinkertaisesti enää varaa.
Näistä asioista olemme poikaystäväni kanssa suht samoilla linjoilla, vaikkakaan hän ei ole sijainnin suhteen ihan yhtä nirppanokka kuin mitä allekirjoittanut, jolla selkeät kadunnimet jo tiedossa :’-D. Mitä sen sijaan sisustukseen tulee, siinä on neiti Lindan varmaan pakko kompromissata ja höllätä hattua, haha. Siinä eivät nimittäin meidän makumme mene ihan yksi yhteen, ainakaan vielä..
Orientaalinen punasävyinen matto vasten vaaleaksi lakattuja lattioita näyttää omaan silmääni jotenkin todella hyvältä. Tilan ympäröimistä paneeleista ja listoista puhumattakaan, ah!
Lisää paneeleita <3
Mielettömän stukatuurit!
Harmaan ja valkoisen ikuisesti toimiva yhdistelmä <3
Mikä ihastuttaa itseäni erityisesti tällä hetkellä ovat tosiaan korkeat listat, paneelit ja katonrajan koristeelliset stukatuurit. Ne tuovat hienostunutta ja eleganttia vivahdetta, melkein vähän jopa pariisilaista fiilistä. Näitä löytyykin ennestään jo monista vanhemmista korkeat huoneet omaavista asunnoista. Ja jos ei näin olisi, niin sellaiset asennetaan sitten paikoilleen samantien sanon minä.
Kun Steve ensi kertaa mainitsi, että hän muuten haluaa sitten uuteen kotiin kirjahyllyn, oli eka ajatukseni, että no way in hell. Sittemmin paikalleen rakennetut kirjahyllyt ovat kuitenkin kokeneet täällä Ruotsin puolella varsinaisen trendi-ilmiön ja niitä on alkanut näkyä yhden jos toisenkin kodissa. Ylläolevat kaksi kuvaa ovat Emilia de Poretin mielettömän upeasta asunnosta ja täytyy sanoa, että nämä nähdessäni muuttui käsitykseni kirjahyllystä täysin. Eipä se hullummalta näyttänytkään, noin tyylikkään kirjahyllyn voisin ottaa omaankin kotiini ilomielin – ja onpa Emilian sisustus muutenkin ihan mieletön. Jos haluatte nähdä reportaasin hänen koko kodistaan, tsekatkaa se täältä. Todellinen inspiraatiopläjäys!!
Muutoin kirjahyllyinspistä olen hakenut paikalliselta sisustussuunnittelijalta Louise Hjortilta, joka mm. designaa juurikin myös kyseisiä paikallerakennettuja kirjahyllyjä – ja nimenomaan todella hyvännäköisiä sellaisia!
Ei muuta kuin kirjahyllyä kehiin siis, ja Steve on tyytyväinen!
Tumma puu valkoisia pintoja vasten = <3
Mitä tulee kylppäriin, marmoria sen olla pitää, ja lattiasta kattoon mieluiten. Tähän yllä näkyvissä kuvissa olevaan kylppäriin ihastuin asunto-ilmoituksia selaillessani. Kultaiset metalliyksityiskohdat yhdessä isojen marmorilaattojen kanssa näyttävät vaan mielettömän hyviltä, ei siitä mihinkään pääse. Tällaisen kylppärin kun joskus saisi..!
Steve ei rehellisesti ole mikään marmorin suurin fani, mutta sovittiin, että jos hän saa päättää kaikki kodin taulut, niin mä saan kylppäriin marmorit – hyvä jako sanon minä :-D.
Halusin muuten vinkata teille myös muutamista lemppari Instagram-tileistäni, joista haen nimenomaan sisustusinspistä ja unelmoin uutta kotia varten. Kannattaa tosiaan tsekata aiemmin postauksessa mainitsemani Louise, mutta hänen lisäkseen tykkään myös Parvin Shafirin, Mahsa von Rentelnin ja Claudia Behnanin tileistä.
kuvat: twwp, Pinterest, Hemnet
Lilac Love 〉
Julia January 24, 2018
Marmoribuumi on kyllä niin loppuvaiheessa että en kyllä enää investoisi totaali marmorikylppäriin. Samoin messinki saattaa olla pian jo big n-no. Mutta kiva että muutatte kimppaan niin saatte tuplabudjetin, se auttaa ostamisessa hurjasti!
Linda Juhola January 24, 2018
Mä taas uskon siihen, että marmori on yksi niistä ajattomista klassikoista, joka ei koskaan vanhene. Onhan materiaali ollut käytössä vuosisatojen ajan, vaikkakin toki viime vuosina onkin ollut super trendikästä. Mä jatkaan siis marmorista haaveilua, oli trendikästä tai ei :). Ja joo, eiköhän isommalla budjetilla pötkitä tosiaan jo huomattavasti pidemmälle :).
E January 24, 2018
Marmori on kyllä niin klassikko, kuumin trendi menee varmasti jossain vaiheessa ohi, mutta ei sen pitäisi haitata, jos oman makunsa mukaisesti remppaa ja sisustaa :) Meillä on lapsuudenkodissa marmoria 80-luvulta ja hyvin on toiminut kaikki vuodet ja vuosikymmenet! :)
Just noin! Varmasti menee pois siitä hypetyksestä mitä on osakseen tässä viime vuosina saanut, mutta en usko sen vaikuttavan omaan makuuni :). Munhan tekisi mieli laittaa vaikka joka huoneeseen marmoria, mutta ehkä nyt ei sentään :D.
Lina January 24, 2018
Minusta kirjahyllyt ovat yksi mielenkiintoisimmista yksityiskohdista kodeissa. On todella kiinnostavaa tietää millaisista kirjoista tutut pitävät ja millaisia kirjoja he kelpuuttavat kotiinsa. ;) Tosin jos nyt olisin hankkimassa nyt uusia kirjahyllyjä, satsaisin (lasi)ovellisiin kirjakaappeihin. Nimittäin voi luoja sitä pölymäärää minkä 3 m leveä ja +2 m korkea hyllykkö räynnä kirjoja tuottaa. :D
Tosi kauniita inspiskuvia postauksessa.
Mä taas en ole niistä aiemmin jotenkin innostunut yhtään, mutta ehkä olenkin ajatellut jotain tylsää tavallista valkoista IKEA-hyllyä, jossa tylsiä kirjoja rivissä enkä ole osannut kuvitella sitten sen pidemmälle :D. Mutta nämä kuvat kyllä ovat avittaneet eteenpäin, että kirjahyllyä kehiin vaan tosiaan, haha! Saas nähdä, mitä kaikkea meidän kirjahylly tulee sitten pitämään sisällään, mä yritän kyllä lykätä sinne myös muutakin kuin vaan kirjoja ;).
Mariia January 24, 2018
Sama homma! Olen itse sellainen lukutoukka etten ilman isoa kirjahyllyä pärjäisikään ja suurin haaveeni on joku päivä asua kodissa, jossa olisi aivan oma kirjasto <3 Kirjahylly todellakin paljastaa asukkaasta yllättävän paljon. Valitettavasti myös sen, kuinka ahkerasti hän pyyhkii pölyjä :D
Täytyypä ehdottomasti ottaa tuo teidän mainitsemanne pöly-aspekti huomioon! Ei muuta kun Stevelle vaan pölyhuiska sit käteen ja heilumaan :D. Ei vaan, mä olen kyllä nykyisenkin eteisen hyllykköni kanssa, jossa säilytän siis laukkuja, koruja ja muuta pientavaraa, huomannut, että pölyähän ne tosiaan keräävät ihan hurjia määriä! Kokoajan saa olla kyllä pyyhkimässä!
Huitu January 24, 2018
Me muutettiin vappuna ja yks syy oli se, et saatiin kirjastohuone :’D eli alko loppua tila, mihin laittaa kirjoja. Nyt on huoneen korkeimmalla seinällä pitkä rivi kaapillisia kirjahyllyjä ja vastapäätä matalampia, kun viistokatto. Sivuilla on sit hyllyjä DVD:lle, kun niitäkin on vähän kertyny…
Teljänneito Jessica January 24, 2018
Eeiihh Linda!! Ei näin upeita kuvia saa jakaa, tulee ihan hirveä asuntokuume! <3
heh January 25, 2018
Hei huomasko kukaan, tossa 8. kuvan lakanan vasemmas reunassa on ihan ku naisen kasvot, huntu päässä.. Ihan ku Neitsyt Maria tms :P
Huomasin kans ?